देहरादून। पारम्परिक वेशभूषा, ढोल दमाऊ और हुडके की थाप के बीच देवभूमि उत्तराखंड की संस्कृति, संस्कारों, रीति रिवाजों, खान पान, मांगल गीतों, सगुन आखरो के संरक्षण और संवर्धन के संकल्प के साथ आज संस्कार परिवार देवभूमि ट्रस्ट देहरादून और दून योग पीठ देहरादून द्वारा बी एस नेगी महिला पॉलीटेक्निक देहरादून में आयोजित तीन दिवसीय कार्यक्रम आज सम्पन्न हो गया कार्यक्रम में मुख्य अतिथि डा0प्रेम चंद अग्रवाल वित्त मंत्री उत्तराखंड ने कहा स्विजरलेंड से भी खूबसूरत है देवभूमि उत्तराखंड। डा. प्रेम चंद अग्रवाल वित्त मंत्री उत्तराखंड सरकार ने आज संस्कार परिवार देवभूमि ट्रस्ट और दून योगपीठ देहरादून द्वारा ओ एन जी सी महिला पॉलीटेक्निक कोलागढ़ रोड देहरादून में आयोजित तीन दिवसीय रिवर्स पलायन संवाद और 8 वे दून योग महोत्सव के समापन कार्यक्रम में व्यक्त किए अग्रवाल ने कहा उत्तराखंड में जो पवित्रता और सादगी है हिमालय, प्रकृति, चारों धाम सहित हजारों पुरातत्व महत्व के मंदिर गंगा जमुना जैसी पावन नदियां राज्य के महत्व को कोटि गुना बड़ा देती हैं। उन्होने संस्कार परिवार देवभूमि ट्रस्ट के आभियान की सराहना करते हुवे मांगल गायन और सगुन आखर गाने वाले नंदा शक्ति दल और मेरी पहचान रंगमंच के कलाकारों और योग साधकों को प्रशाति पत्र, स्मृति चिन्ह और मेडल देकर सम्मानित किया। कार्यक्रम के सूत्रधार आध्यात्मिक गुरु आचार्य बिपिन जोशी ने कहा देवभूमि उत्तराखंड को प्रकृति के साथ साथ अध्यात्म भी मिला है यहां आकर स्वय ही ध्यान लगने लगता है यहां की संस्कृति संस्कारों रीति रिवाजों का संरक्षण और संवर्धन से ही देवभूमि का अस्तित्व बना रहेगा 1 मई से रिवर्स पलायन संवाद आभियान का तीसरा चरण चार धाम सहित गढ़वाल मंडल में चलाया जाएगा। पदमश्री डा0 माधुरी बड़थ्वाल ने लोकगीतों को अंतर आत्मा की आवाज और और वसुधैव कुटुंबकम की भावना से ओतप्रोत बताया वित्त मंत्री जी द्वारा लोकगीतों के संरक्षण के लिए पदमश्री डा0 माधुरी बड़थ्वाल, संस्कृति के सरंक्षण के लिए डा0 मथुरा दत्त जोशी, योग के सरंक्षण के लिए महायोगी जीतानन्द जी महाराज, पतंजलि महिला योग समिती की प्रदेश अध्यक्ष सीमा जौहर, पर्यावरण सरंक्षण के लिए चंदन नयाल, रकदान के लिए रोशन राणा, समाज सेवा के लिए मुकुल गौड़ , विजय जुयाल, जितेन्द्र मलिक आदि को स्मृति चिन्ह और अंगवस्त्र देकर सम्मानित किया गया , योग प्रतियोगिताओं और सांस्कृतिक कार्यक्रमो में भाग लेने वाले छात्र छात्राओं और कलाकारों को मेडल और प्रशस्ति पत्र देकर सम्मानित किया गया आज के कार्यक्रम में नंदा शक्ति दल की पुष्पा डुकरान, लक्ष्मी मलासी, सुषमा नैथानी, वंदना कोटनाला, रजनी खंतवाल, अमिता नोडियाल, अराधना रावत, स्नेही उनियाल, मानवेंद्र मनु बड़थ्वाल और मेरी पहचान रंगमंच की लीला पयाल, गीता भंडारी, मीरा जोशी, पुष्पा जोशी, नंदा बिष्ट आदि का विशेष सहयोग रहा।